रांची. कभी मुकेश के दर्द भरे स्वर, तो कभी हेमंत कुमार की खराश। कभी मों. रफी का राग, तो किशोर कुमार की चंचलता। जेवीएम श्यामली के 50वें वर्ष पर मेकॉन कम्युनिटी हॉल में सजी सांस्कृतिक संध्या में गुरुवार को ऐसा ही दृश्य रहा। इसे जीवंत बनाया कोलकाता से आए युवा गायक किंजल चट्टोपाध्याय ने।
कई बंगाली फिल्मोंं में स्वर दे चुके किंजल ने शुरुआत भले रवींद्र संगीत में बंगाली गीतों से की, लेकिन जब उन्होंने हिंदी के सदाबहार गानों को अपनी आवाज में ढाला, तो स्टूूडेंट्स शास्त्रीयता में खो गए। हेमंत के स्वर में रात हसीं, चांद हसीं, किशोर के वो शाम कुछ अजीब थी, मुकेश के सुहाना सफर और मौसम हंसीं, तो मों. रफी के बहारों फूल बरसाओ... आदि ढेरों गीतों से शाम को शबनमी बनाया। मुख्य अतिथि मेकॉन के सीएमडी एके त्यागी व अनुराग त्यागी और स्कूल के छात्र रहे एफसीआई के डायरेक्टर अभिषेक सिंह बतौर विशेष मेहमान उपस्थित थे।
पूर्ववर्ती छात्रों ने भी गाया
कार्यक्रम में पूर्व छात्रा अंकिता बसु ने भी काजी नजरुल इस्लाम, हेमंत कुमार और लता मंगेशकर के गीतों को स्वरों में सजाया। संगीत संध्या में संगत गिटार पर अभिजीत कर्मकार, की-पैड संजीव देवनाग, आॅटोपैड बारीक, प्रतीम चक्रवर्ती हैंडसोनिक और तन्मय चक्रवर्ती ने ऑक्टोपैड पर दी। मौके पर प्राचार्य एके सिंह, उप प्राचार्य एसएन ठाकुर, मेकॉन के अार. वर्मा, राणा चक्रवर्ती, टीचर्स और अभिभावक समेत स्टूडेंट्स मौजूद रहे।
hin_Deva hin_Deva hin_Deva hin_Deva